Qozog‘iston IIV Aqto‘be shahrida hujumlar uyushtirgan jinoiy guruh tomonidan avtobus garovga olingani haqidagi ma’lumotni tasdiqlamadi. "Hozircha garovga olinganlar to‘g‘risidagi xabar tasdiqlanmadi", deya ma’lumot bergan "Interfaks" agentligiga IIV matbuot kotibi Almas Sadubayev. Bundan oldinroq, ijtimoiy tarmoqlarda ozodlikda qolayotgan jinoyatchilar Aqto‘bedagi ikkita qurol do‘koni va harbiy qismga uyushtirilgan hujumdan so‘ng yo‘lovchilar mingan avtobusni qo‘lga olgani to‘g‘risida xabar tarqalgandi. Bugun Aqto‘beda uyushtirilgan hujumlar natijasida 3 kishi halok bo‘lib, 10 kishi jarohatlandi. Hujum qilinganlardan ham 3 nafari o‘ldirilgan va 1 nafari qo‘lga olingan. Dastlabki ma’lumotlarga ko‘ra, hujum qiluvchilar "noan’anaviy diniy mahzab vakillari" hisoblanishadi. Shaharda aksilterror amaliyot o‘tkazilmoqda.